Laluan Kuning (Metro Montreal)

Laluan Kuning (Perancis: Ligne jaune) atau juga dikenali sebagai Laluan 4 merupakan satu laluan kereta api bagi Metro Montreal, yang terletak di Montreal, Quebec, Kanada. Ia menjadi popular apabila ia dibuka kerana ia menghubungkan pusat bandaraya Montreal dengan Ekspo 67 dan La Ronde di Pulau Saint Helen (Île-Sainte-Hélène). 

Laluan Kuning mempunyai tiga buah stesen dan melalui di bawah Sungai St. Lawrence di antara pulau Montreal dan Longueueil. Laluan ini adalah sebahagian daripada rangkaian asal metro dan dinomborkan bersempena dengan Laluan 3, laluan yang kemudiannya telah dibatalkan. Ia juga merupakan laluan kereta api pertama yang berkhidmat di luar pulau. Kesemua tiga stesen pada laluan Kuning ini telah dinamakan semula sejak pembukaannya.

Sejarah 
Pada November 1961, Majlis Bandaraya Montreal bercadang untuk membina rangkaian metro. Laluan Kuning (Laluan 4) bukanlah sebahagian daripada rancangan asal. Setahun kemudian, Montreal membida untuk menjadi tuan rumah Pesta Sedunia 1967 (Ekspo 67) telah diterima. Pembinaan Laluan Merah (Laluan 3) telah dibatalkan dan sebagai ganti Laluan Kuning telah dibina untuk membangunkan tapak pameran di dua pulau di Sungai St. Lawrence dan untuk menghubungkan pinggir bandar Longueuil yang kian pesat.

Pembukaan laluan ini ditetapkan pada 1 April 1967. Pada empat minggu pertama, stesen di pulau Saint Helen digunakan hanya untuk pekerja binaan di tapak Ekspo. Ia akhirnya dibuka kepada orang awam pada 28 April 1967, sehari selepas pembukaan rasmi Ekspo 67.

Stesen

Rujukan

Pautan luar 
 Peta sistem STM 2008

Kuning